הקולב
כל החיים לפחד לאבד ; זה כל החיים חצי בן אדם ; זה כל החיים סיבים של חולצה ; וריח קלוש שנמוג עם הזמן ; כל החיים לישון בענן ; ולנשוף ולשאוף את אותו העשן ; לשטוף את העור נקבובית נקבובית ; ולמצוא שאין כלום בתחתית התחתית ; ולרקוד בלי לזוז ולצחוק בעווית ; ולרדת על ארבע כדי לכרות את הברית ; שבין הנשים לבין הילדים ; שגולפו מן הגזע והפכו לגברים ; כל החיים לפחד לאבד ; זו כל התמונה שיש לי ממך ; מכורבל וכאוב ורועד במיטה ; מגמגם בלי לנשום מול כל הכיתה ; מקפל את עצמו אל תוך מלונה ; דוחה על הסף נשיקה ראשונה ; מתעורר לשעות ארוכות של שינה ; מעניש את עצמו ועומד בפינה ; היא לא אמרה לך כלום כשתלתה את עצמה ; על הקולב הישן בחדר השינה ; היא יצאה מהחדר ומאז לא חזרה ; השאירה מכתש בתוך התקרה ; השאירה רוחות בחלל הדירה ; השאירה אותך עם עווית בשפה ; ותמונה של עצמה ; אכזרית ויפה; 